CELEX: 32011D0880
Language: mt
Date: 2011-12-21 00:00:00
Title: 2011/880/UE: Deċiżjoni ta’ Implimentazzjoni tal-Kummissjoni tal- 21 ta’ Diċembru 2011 li temenda l-Anness I tad-Deċiżjoni ta’ Implimentazzjoni tal-Kummissjoni 2011/402/UE dwar miżuri ta’ emerġenza applikabbli għaż-żerriegħa tal-fienu u ċertu żerriegħa u fażola importati mill-Eġittu (notifikata bid-dokument numru C(2011) 9524)  Test b’relevanza għaż-ŻEE

23.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 343/117
               
            DEĊIŻJONI TA’ IMPLIMENTAZZJONI TAL-KUMMISSJONI
      tal-21 ta’ Diċembru 2011
      li temenda l-Anness I tad-Deċiżjoni ta’ Implimentazzjoni tal-Kummissjoni 2011/402/UE dwar miżuri ta’ emerġenza applikabbli għaż-żerriegħa tal-fienu u ċertu żerriegħa u fażola importati mill-Eġittu
      (notifikata bid-dokument numru C(2011) 9524)
      (Test b’relevanza għaż-ŻEE)
      (2011/880/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 53(1)(b)(i) u (iii) tiegħu,
      Billi:
      
                  (1)
               
               
                  Ir-Regolament (KE) Nru 178/2002 jistabbilixxi l-prinċipji ġenerali li jirregolaw b’mod ġenerali l-ikel u l-għalf, u b’mod partikolari s-sikurezza tal-ikel u tal-għalf, fil-livell tal-Unjoni u f’dak nazzjonali. Dan jipprevedi miżuri ta’ emerġenza li jridu jittieħdu mill-Kummissjoni meta jkun evidenti li ikel jew għalf importat minn pajjiż terz aktarx li joħloq riskju serju għas-saħħa tal-bniedem, is-saħħa tal-annimali jew l-ambjent, u li tali riskju ma jistax jitrażżan b’mod sodisfaċenti permezz ta’ miżuri meħuda mill-Istat Membru jew l-Istati Membri kkonċernati.
               
            
                  (2)
               
               
                  Ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (2) jistipula r-regoli ġenerali għall-operaturi kummerċjali tal-ikel dwar l-iġjene tal-oġġetti tal-ikel. Dawk ir-regoli jinkludu rekwiżiti ta’ iġjene biex jiżguraw li l-ikel importat ikun mill-inqas tal-istess standards ta’ iġjene bħall-ikel prodott fl-Unjoni, jew ikun ta’ standard ekwivalenti.
               
            
                  (3)
               
               
                  Ċerti lottijiet taż-żrieragħ tal-fienu importati mill-Eġittu ġew identifikati bħala l-aġent li kkawża t-tifqigħa fl-Unjoni tas-serotip O104:H4 tal-batteri Escherichia coli (STEC) li jipproduċi t-tossina Shiga. L-oriġini tat-tifqigħa ġiet identifikata bħala ż-żrieragħ tal-fienu mill-Eġittu kkonsmati bħala nebbieta.
               
            
                  (4)
               
               
                  Għaldaqstant, id-Deċiżjoni ta’ Implimentazzjoni tal-Kummissjoni 2011/402/UE (3) introduċiet projbizzjoni fuq ir-rilaxx għaċ-ċirkolazzjoni libera fl-Unjoni ta’ ċerti żrieragħ u fażola importati mill-Eġittu li jaqgħu fi ħdan il-kodiċijiet NM elenkati fl-Anness tagħha. Din il-projbizzjoni tiskadi fil-31 ta’ Marzu 2012.
               
            
                  (5)
               
               
                  Madankollu, il-ħaxix leguminuż imnixxef u maqsum, il-fażola tas-sojja mkissra jew iż-żrieragħ taż-żejt u l-frott żejtni mkissra ma jintużawx għal finijiet ta’ tinbit. Il-ħxejjex leguminużi mnixxfa u maqsuma, il-fażola tas-sojja mkissra jew iż-żrieragħ taż-żejt imkissra u l-frott żejtni mkisser importati mill-Eġittu, ma għandhomx jitqiesu aktar bħala riskju għas-sikurezza tal-ikel u għandhom jerġgħu jingħataw l-awtorizzazzjoni għall-importazzjoni lejn l-Unjoni.
               
            
                  (6)
               
               
                  Il-miżuri ta’ emerġenza stabbiliti fid-Deċiżjoni ta' Implimentazzjoni 2011/402/UE għandhom għaldaqstant, jiġu emendati abbażi ta’ din l-informazzjoni ġdida.
               
            
                  (7)
               
               
                  Għaldaqstant, l-Anness tad-Deċiżjoni ta’ Implimentazzjoni 2011/402/UE għandu jiġi emendat skont dan.
               
            
                  (8)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-Anness tad-Deċiżjoni ta’ Implimentazzjoni 2011/402/UE jinbidel bit-test fl-Anness ta’ din id-Deċiżjoni.
      Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, il-21 ta’ Diċembru 2011.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 31, 1.2.2002, p. 1.
      
         (2)  ĠU L 139, 30.4.2004, p. 1.
      
         (3)  ĠU L 179, 7.7.2011, p. 10.
      
         ANNESS
         
            
               “ANNESS
               
                  Żrieragħ u fażola mill-Eġittu li r-rilaxx tagħhom għaċ-ċirkolazzjoni libera fl-Unjoni huwa pprojbit sal-31 ta’ Marzu 2012
               
               
                           Kodiċi NM (*)
                           
                        
                        
                           Deskrizzjoni
                        
                     
                           ex 0704 90 90 
                        
                        
                           Nebbieta tar-rukola
                        
                     
                           ex 0706 90 90 
                        
                        
                           Nebbieta tal-pitravi, nebbieta tar-ravanell
                        
                     
                           ex 0708 
                        
                        
                           Nebbieta ta’ ħxejjex leguminużi, friski jew imkessħin
                        
                     
                           ex 0709 90 90 
                           ex 0709 99 90  (1)
                           
                        
                        
                           Nebbieta tal-fażola tas-sojja
                        
                     
                           ex 0713 
                        
                        
                           Ħxejjex leguminużi mnixxfa, bil-qoxra, sew jekk imqaxxrin u sew jekk le, mhux maqsumin
                        
                     
                           0910 99 10 
                        
                        
                           Żrieragħ tal-fienu
                        
                     
                           ex 1201 00 
                           ex 1201  (1)
                           
                        
                        
                           Fażola tas-sojja mhux imkissra
                        
                     
                           1207 50 
                        
                        
                           Żrieragħ tal-mustarda
                        
                     
                           ex 1207 99 97 
                           ex 1207 99 96  (1)
                           
                        
                        
                           Żrieragħ u frott oħra żejtnin, mhux imkissrin
                        
                     
                           1209 10 00 
                        
                        
                           Żrieragħ tal-pitravi zokkrija
                        
                     
                           1209 21 00 
                        
                        
                           Żrieragħ tax-xnien (alfalfa)
                        
                     
                           1209 91 
                        
                        
                           Żrieragħ tal-ħaxix
                        
                     
                           ex 1214 90 90 
                        
                        
                           Żrieragħ tax-xnien (alfalfa)
                        
                     
         
         
            (*)  Il-“kodiċijiet NM” imsemmija f’din id-Deċiżjoni jirreferu għall-kodiċijiet speċifikati fil-Parti Tnejn tal-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1.).
         
            (1)  Kodiċi NM fl-1.1.2012”